**Tervehdys Lempsu 1 -riparilainen!**

Rippikouluvuotesi on alkanut! Olet lähdössä kesällä leirille Lempiäniemeen ja edessäsi on varmasti mieleenpainuva kokemus. Uusitun leirikeskuksen tiloihin mahtuu isompi ryhmä kuin aikaisemmin ja meitä onkin 40 leiriläistä, isosia ja apurit sekä ohjaajat Elisa Niemelä, Saara Syrjäniemi, Noora Heikkilä, kesänuorisotyönohjaaja NN ja vastuuohjaajana Esa Järnvall.

Tästä kirjeestä alkaa matka, jonka aikana kaikki opimme tuntemaan itseämme paremmin ja tutustumme uusiin mielenkiintoisiin ihmisiin. Riparin aikana perehdymme kristillisen uskon tärkeimpiin asioihin ja ihmettelemme ihmisen elämää monelta eri kantilta. Raamatun ja rukouksen kautta etsimme yhteyttä Jumalaan. Riparielämään kuuluu työn teko eli opiskelu sekä hauskanpito hyvässä hengessä. Hyppää mukaan heti alusta alkaen omana itsenäsi rakentamaan hyvää ryhmää!

**Rippikoulun pelisääntöjä**

Ripari on vain kerran elämässä. Anna sille aikaasi ja aseta se menoissasi etusijalle. Ripari koostuu kevään yhteisistä tapaamisista ja kotitehtävistä sekä kesän leirijaksosta heti kesän alussa.

Alla kevään tärkeitä päivämääriä. Jos et pääse johonkin kevään kokoontumiseen esim. sairastuttuasi tai perheasioitten takia, ilmoita siitä Esalle, niin sovimme korvaustehtävästä. Ota muutenkin rohkeasti yhteyttä leirin ohjaajiin mieltäsi askarruttavissa asioissa.

**Kevään tapaamiset**

**Ke 13.1. klo 18.00-19.30** Ensimmäinen tapaaminen nuorten ja vanhempien kanssa Zoomissa. Linkki lähetetään vanhempien ja nuorten sähköpostiin.

**Pe 5.2. Nuortenilta Kellarilla klo 17.00-20.00.** Kellari löytyy osoitteesta Mikkolantie 1-3 rakennuksen liikenneympyröiden puoleisesta päädystä.

**La 13.3. Riparipäivä klo 11-15.30.** Tapaamme seurakuntakeskuksen edessä klo 10.45. Päivä on kaikkien rippikouluryhmien yhteinen ja sen aikana liikumme kirkon lähiympäristössä. Päivän aikana tarjotaan ruoka.

**Su 11.4. Ylöjärven kirkossa Messu klo 10-11.15.** Tapaaminenklo 9.45 Ylöjärven kirkon aulassa.

**Yksi vapaavalintainen messu.** Ota selfie messun toimittajan (pappi, kanttori, diakoni tai suntio) kanssa. Kysy lupa kuvaamiseen. Kerro viestissä, missä ja milloin olit messussa ja oma nimesi. Lähetä kuvaviesti Esalle 044-7868 044 (myös WhatsApp toimii).

**To 27.5. Nuorten tapaaminen ja messu Ylöjärven kirkossa klo 17.00-19.30.  
Vanhempainilta ja messu Ylöjärven kirkossa klo 18.00-19.30**. Nuoret valmistelet messua klo 17-18, loppuaika yhdessä nuoret ja vanhemmat.

**Ma-su 7.-13.6. leirijakso Lempiäniemen leirikeskuksessa.** Osoite Perttulanlahdentie 6. Varsinainen leirikirje lähetetään kevään lopulla.

**Su 20.6. Konfirmaatio Ylöjärven kirkossa klo 10.00.** Välitäthän kummillesi (1-2) kutsun tulla siunaamaan sinua messun siunausosassa alttarilla.

**Leiriturvallisuusasiaa vanhemmille**

Jos nuorellanne on sairaus, ruoka- tai muu allergia, lääkitys, lääkeyliherkkyys tai mikä tahansa hänen turvallisuudessaan ja leirin sujumisessa huomioitava asia, ilmoittakaa niistä leirin ohjaajille. Myös oppimiseen, ryhmässä olemiseen tai elämäntilanteeseen liittyvät asiat ovat tärkeää tietoa meille ohjaajille rakentaessamme mahdollisimman hyvää rippikoulukokemusta nuorellenne ja koko ryhmälle.

**Muuta huomioitavaa**

Seurakunnan nuorisotyön sivuilta näkyy rippikoululaisen ulkoläksyt sekä konfirmaatioinfoa vanhemmille ja kummeille: <http://www.kellarille.net/?page_id=187> Rippikoulun lasku lähetetään maksulinkkinä huoltajan sähköpostiin huhtikuun aikana.

Ripariterveisin Esa, Noora, Elisa ja Saara

Esa Järnvall, p. 044 7868 006, [esa.jarnvall@evl.fi](mailto:esa.jarnvall@evl.fi) (leirin vastuuohjaaja)  
Noora Heikkilä, p. 044 7868 068, [noora.heikkila@evl.fi](mailto:noora.heikkila@evl.fi)   
Elisa Niemelä, p. 044 7868 092, [elisa.niemela@evl.fi](mailto:elisa.niemela@evl.fi)   
Saara Syrjäniemi, p. 044 7868 038, [saara.syrjaniemi@evl.fi](mailto:saara.syrjaniemi@evl.fi)